સિવિલ એવિયેશન મિનિસ્ટ્રીના અહેવાલનું જ માનીએ તો ૩૧ માર્ચ ૨૦૧૪ની સ્થિતિએ એરપોર્ટ ઓથોરિટી ઓફ ઇન્ડિયાના કંટ્રોલમાં કુલ ૧૨૫ એરપોર્ટ હતા, તેમાંના ૯૪ ઓપરેશનલ અને ૩૧ નોન-ઓપરેશનલ. જો માનનીય મોદી સાહેબની સરકારના મંત્રાલયનું જ માનવામાં આવે તો વર્ષ ૨૦૧૪થી ૨૦૧૮માં સાત એરપોર્ટનું નિર્માણ થયું અને એરપોર્ટ ઓથોરિટી ઓફ ઇન્ડિયાના કંટ્રોલમાં આવ્યા. એનાથી પણ વરવી હકીકત એ છે કે જે સિક્કિમ એરપોર્ટનું ઉદ્‌ઘાટન કરતાં મોટું ગપ્પું માર્યું હતું એ એરપોર્ટના નિર્માણ માટેની મંજૂરી તો ઓક્ટોબર ૨૦૦૮માં આપી દેવામાં આવી હતી. ૨૧ જુલાઈ ૨૦૧૪માં સરકારનું લોકસભામાં કહેવું હતું કે સિક્કિમ એરપોર્ટનું કામ ૮૩ ટકા પૂરું થયું છે. હવે જો નાગરિક ઉડ્ડયન મંત્રાલયને કચરાનો ડબ્બો અને પરમ આદરણીય મોદી સાહેબની વાણીને બ્રહ્મવાક્ય માનવાવાળા હજી પણ આંખો ન ઉઘાડતાં હોય તો ઇશ્વર તેમને સદ્‌બુદ્ધિ આપે..